Regno de Deo

Regno de Deo es un expression del Biblia que exprime le regnar de Deo como Rege super le personas qui se submitte in fide a Deo como lor soverano.

Le regno de Deo esseva le corde ipse del inseniamento e del predication de Jesus (Marco 1:15). Ille inseniava que le regno de Deo (o "regno del celos") jam comenciava con Su proprie venita e que illo se expande quando individuos se repenti de lor proprie peccatos e, per fide, accepta Christo como lor proprie Senior e Salvator. Le regno de Deo non se manifesta hodie in su completion, ma illo essera complete in le futuro.

Le signos del regno de Deo esseva manifeste in le miraculos de Jesus. Quando Johannes Baptista demandava ex le prision si Jesus esseva le Messia, Jesus respondeva adressante su attention a Su miraculos de resanation (Luca 7:22).

Le demonstration le plus grande que Deo ageva in Christo esseva Su resurrection. Illo esseva le signal que un nove regno esseva proxime. Ulterior demonstrationes includeva le establimento del Ecclesia a Pentecoste, le crescentia e continuation del Ecclesia durante le seculos, e le transformation de vitas per le medio del proclamation del Evangelio. In le inseniamento de Jesus, le Regno de Deo esseva le obra de Deo, non le nostre. Isto non significa que nos non pote contribuer a illo. Al contrario, le christianos es responsabile de proclamar lo. 

Durante que illo non ancora se manifestava in su completion, omne christiano debe precar, como inseniava Jesus, que le Regno de Deo veni in tote su plenitude (Mattheo 6:9,10).

 Regnos in le theologia christian 

 Regno de Deo, es mentionate quatro vices in Mattheo, 14 vices in Marco, 32 vices in Luca, e duo vices in Johannes. Regno del celos, es mentionate 31 vices in Mattheo. Multiple altere referentias a "regno", "Su regno", "Tu regno", "le regno". Regno de Deo e Regno del celos es le mesme concepto. 
 Regno se refere a:
 (a) le soveranitate de Deo; 
 (b) le regno del Senior, le "Tu voluntate sia facite" de Mattheo 6:10; 
 (c) Illes que se trova intra Su voluntate, illo es, le christianos (Revelation 1:6; 5:10).
 Regno del gratia (L. "Regnum gratiae"). Le Ecclesia de Christo, le governamento de Deo establite e recognoscite in le cordes del peccatores.
 Regno del potentia (L. "Regnum potentiae"). In le inseniamento de Martin Luther, le autoritates civil. In altere contextos, le universo in general. Vide: Duo regnos.
 Regno donative. Regno date al Filio per le Patre como remuneration pro Su obedientia meritori e suffrentias.
 Regno essential. Le regno que Christo condivide con Deo Patre.
 Regno mediatori. Le sphera de illes pro le qual Christo es mediator.
 Regno special. Le governamento e cura que Deo exerce in e super Su ecclesia e populo como un societate distincte del resto del mundo.
 Duo regnos: Le inseniamento de Martin Luther qui videva le existentia de duo regnos: le regno del gratia (L. "regnum gratiae"), e le regno del potentia (L. "regnum potentiae"). Iste non es le doctrina del separation inter ecclesia e stato per se. Le credentia e le practica de Luther esseva que le ecclesia christian e le stato christian labora mano in mano. Illo esseva plus tosto un division del autoritate inter leaders del ecclesia e leaders del stato… cata uno con su proprie sphera de influentia.

Categoria:Christianismo